অরলান্ডো সিটি সকার ক্লাব
অরলান্ডো সিটি সকার ক্লাব (ইংরেজি: Orlando City SC; সাধারণত অরলান্ডো সিটি এসসি এবং সংক্ষেপে অরলান্ডো সিটি নামে পরিচিত) হচ্ছে অরলান্ডো সিটি ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৩ সালের ১৯শে নভেম্বর তারিখে প্রতিষ্ঠিত হয়েছে। ২৫,৫০০ ধারণক্ষমতাবিশিষ্ট এক্সপ্লোরিয়া স্টেডিয়ামে দ্য লায়ন্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কলম্বীয় সাবেক ফুটবল খেলোয়াড় অস্কার পারেহা এবং মালিকানায় রয়েছেন জিগি উইলফ, লিওনার্ড উইলফ ও মার্ক উইলফ। বর্তমানে উরুগুয়েয়ীয় মধ্যমাঠের খেলোয়াড় মাউরিসিও পেরেইরা এই ক্লাবের অধিনায়কের দায়িত্ব পালন করছেন। ঘরোয়া ফুটবলে, অরলান্ডো সিটি এপর্যন্ত ১টি শিরোপা জয়লাভ করেছে। রবিন ইয়ানসন, কাইল স্মিথ, ক্রিস মুলার, কাইল লারিন এবং কাকার মতো খেলোয়াড়গণ অরলান্ডো সিটির জার্সি গায়ে মাঠ কাঁপিয়েছেন।